மழைக்கால காதல்

மழைக்கால காதல் அருட்பெருங்கோ முற்றத்தில் நீ நீர் தெளிக்கையில் மழையென நான் மயங்கிய பொழுதிலிருந்து மழை பொழியும் பொழுதெல்லாம் மனதில் நீயே நீர் தெளிக்கிறாய்! நீயள்ளி முத்தமிட்ட குட்டிமழைதான் கடல் சேர்ந்த பின்னும் அலையென வந்து உன் கால் நனைத்து கொஞ்சுகிறது. மழை வரும் நேரம் தலை சுமக்கும் பூக்கள் நனையாமல் குடை பிடித்துக் கொள்ளத் தெரிந்த மல்லிகைச் செடி நீ! பெருமழையென முயங்கித் தீர்த்த பின்னும் மரக்கிளை மழை போல இரவு முழுவதும் தூறிக் கொண்டேயிருக்கின்றன உனது தூக்க முத்தங்கள்! இதழெங்கும் தீக்காயங்கள். மழைக்காலத்தில் நீ சுட்ட அனல் முத்தங்களால்… - அருட்பெருங்கோ (http://blog.arutperungo.com)